Gokstadskipet

**Gokstadskipet** er et vikingskip (mer spesifikt krigsskip) fra slutten av 800-tallet. Det er Norges største bevarte vikingskip, og står i dag utstilt på Vikingskipshuset på Bygdøy i Oslo. Skipet ble funnet i «Kongshaugen» (Gokstadhaugen) på gården Gokstad i Sandar kommune (dagens Sandefjord kommune) i Vestfold. Haugen ble utgravd i 1880 under ledelse av antikvar Nicolay Nicolaysen.

29. oktober 2025 ble skipet flyttet til den nye fløyen av Vikingskipshuset. Gokstadskipet er mer skjørt enn Osebergskipet som ble flyttet tidligere. Statsminister Jonas Gahr Støre var tilstede da flyttingen pågikk. Skipet ble flyttet knapt 100 meter og flyttingen tok en hel dag; det var da 100 år siden sist skipet ble flyttet.

## Skipet
Dendrokronologiske prøver viser at skipet ble bygget ca. 890 e.Kr., og ble lagt ned i haugen ca. 10 år etter. Skipet består hovedsakelig av eik. Det er 23,8 m langt og 5,2 m bredt med 16 årepar. Seilet kan ha vært inntil 110 m² stort, og sannsynligvis laget av vadmel. Skipets toppfart er anslått til 12 knop.

Pr 2019 er skipet i en tilstand av forfall.


File:Annual report of the Board of Regents of the Smithsonian Institution (1891) (17815077953).jpg|Plantegning av Gokstadskipet 
File:Gokstad-ship-model.jpg|Modell av Gokstadskipet
File:Gokstadskipet vikingskip ca. 890 Sandefjord Gokstad Viking ship model . Marinemuseet Naval Museum Horten Norway 2021-09-03 IMG 0716.jpg|Stor modell i Marinemuseet i Horten



## Graven

## Rekonstruksjoner

«Viking» (*Viking Landfinder*), en nøyaktig kopi av Gokstadskipet, ble bygd i Sandefjord og seilt over Atlanteren til Verdensutstillingen i Chicago i 1893 av Magnus Andersen, redaktør for *Norges handels- og sjøfartstidende*, senere sjøfartsdirektør.

«Ormen Friske» var en svensk kopi av «Gokstadskipet». Det ble bygd våren 1949 ved kursstedet til *Frisksportförbundet* i Stensund i Södermanland, 7 mil sør for Stockholm, der skipet ble sjøsatt i juni samme år. 22. juni 1950 forliste skipet under en storm i Tyskebukta sør i Nordsjøen. De 15 mennene ombord, som alle var svenske, omkom.

«Ormen Lange», som var bygd som rekvisitt til filmen Vikingene, ble seilt fra Bergen til New York i 1958 som del av premieren til filmen. Dette skipet er bygd i furu, noe som gjorde skipet svakt. Det fikk derfor skader både under innspillingen og under den senere seilasen over Nord-Atlanteren. Seilasen er også omtalt som «Rolf Schønheyders vinlandsferd».

«Hjemkomst», bygd i Minnesota, ble i 1982 seilt fra USA til Norge.

I 1990 ble «Gaia» sjøsatt. Denne kopien er seilt over Atlanteren til USA av Ragnar Thorseth.


File:Viking 1893.jpg|«Viking» ble bygd i Sandefjord i 1893
File:The Viking Ship 'Hugin' (Cliffs End).JPG|«Hugin» ble bygd i Danmark 1949 og rodd til England der det i dag er utstilt i en park i Pegwell Bay på kanalkysten.
File:The Lofotr viking ship and the "femkeiping".jpg|Både «Lofotr» og den mindre «Femkeiping» bygger på båtene i Gokstad-funnet. Foto fra Lofotr Vikingmuseum på Borg i Vestvågøy 2010
File:Viking longboat -Viking museum - panoramio.jpg|«Vargfotr» («Jomsborg») bygd i Polen ved Lofotr Vikingmuseum i 2006
File:Gaia innsegling Kyststevnet 2014 (04).jpg|«Gaia» fra 1990 i Oslo i 2014


## Se også
*Skips- og båtgraver
*Osebergskipet
*Tuneskipet
*Klåstadskipet
*Kvalsundskipet
*Hedebyskipet
*Oseberghaugen
*Roskilde
*Sutton Hoo
*Snape

## Referanser


## Litteratur
* 
* 

## Eksterne lenker
* 
* Kulturarv i Vestfold fylkeskommune om Gokstadhaugen
* Tv-serien ARVEN om Gokstad
* Kulturhistorisk museum om Gokstad revitalised
* Gaia
* Gokstadskipet
* ''Vikingenes vakre verden'', om Oseberg- og Gokstadfunnene, artikkel hos Norgeshistorie.no